সুইফটের মাধ্যমে বিশ্বের ব্যাংকগুলো প্রতিদিন কোটি কোটি ডলার লেনদেন করে থাকে। বেলজিয়ামভিত্তিক সুইফটের দাবি, তারা প্রতিনিয়ত নিরাপত্তা ব্যবস্থা আপডেট করে এবং এ সম্পর্কে গ্রাহকদের অবগত করে থাকে। তাই ফাঁস হওয়া নথিতে যেসব কোড রয়েছে, এর জন্য তাদের গ্রাহকদের চিন্তার কোনও কারণ নেই। এক বিবৃতিতে সুইফট বলেছে, ‘মূল সুইফট সিস্টেমে অনুমতি ছাড়া কেউ প্রবেশ করেছে, এমন কোনও তথ্য তাদের কাছে নেই। তবে বিভিন্ন ব্যাংকের লোকাল সুইফট সিস্টেম হ্যাক করা হতে পারে।’ বিবৃতিতে এনএসএ-র কথা উল্লেখ করা হয়নি।